****

**REPUBLIKA HRVATSKA**

**ZADARSKA ŽUPANIJA**

**OPĆINA**

**LIŠANE OSTROVIČKE**

 Općinsko vijeće

KLASA: 400-06/22-01/6

URBROJ: 2198-29-01-22

Lišane Ostrovičke, 21. prosinca 2022. godine

Na temelju članka 117. Zakona o socijalnoj skrbi (“Narodne novine” br. 157/13,152/14, 99/15,52/16, 16/17,130/17, 98/19 i 64/20 ) i članka 31. Statuta Općine Lišane Ostrovičke (“Službeni glasnik ” Općine Lišane Ostrovičke broj: 03/21), Općinsko vijeće Općine Lišane Ostrovičke na svojoj 12. sjednici održanoj dana 21. prosinca 2022. godine donijelo je

**Program javnih potreba u socijalnoj**  **skrbi za 2023. godinu**

I.

 Ovim Programom utvrđuje se prava i oblici pomoći iz socijalne skrbi koje osigurava Općina Lišane Ostrovičke , visina sredstava Proračuna Općine Lišane Ostrovičke za 2023. godinu predviđenih za socijalnu skrb, korisnici socijalne skrbi, raspodjela sredstava prema njihovoj namjeni i s obzirom na korisnike, kriteriji za raspodjelu sredstava socijalne skrbi, nadležna tijela za odlučivanje o dodjeli sredstava socijalne skrbi, te postupak dodjele sredstava.

II.

 **Za zadovoljavanje dijela potreba u području socijalne skrbi za 2023. godinu utvrđuju se sredstva u Proračunu Općine Lišane Ostrovičke iznosu od 27.505 eura.**

III.

 Program javnih potreba u socijalnoj skrbi Općine Lišane Ostrovičke za 2023. godinu provodit će se kroz sljedeće oblike potpore:

|  |  |  |
| --- | --- | --- |
| 1. | Jednokratne pomoći  | 1.000 |
| 2. | Naknada za novorođeno dijete | 5.000 |
| 3. | Nabava školskog pribora za učenike OŠ „Ivan Goran Kovačić“ u Lišanima Ostrovičkim | 4.000 |
| 4. | Pomoć osobama s invaliditetom | 500 |
| 5. | Naknada za troškove stanovanja korisnicima zajamčene minimalne naknade:* Troškovi ogrjeva
* Troškovi stanovanja
 | 1.6754.580 |
| 6. | Podmirenje pogrebnih troškova |  500 |
| 7.  | Naknada štete uzrokovane prirodnim katastrofama | 2.800 |
| 8. | Tekuće donacije Crvenom križu | 1.750 |
| 9. | Ostale donacije udrugama stradalnika Domovinskog rata i ostalim udrugama | 5.300 |
| 10. | Sufinanciranje dječjeg vrtića | 400 |

IV.

 Pravo na ostvarivanje pomoći imaju samci ili obitelji koji nemaju dovoljno sredstava za podmirenje osnovnih životnih potreba, a nisu u mogućnosti ostvariti ih svojim radom ili prihodom od imovine ili iz drugih izvora.

V.

 Korištenje socijalne pomoći na temelju odredbi Zakona o socijalnoj skrbi za dodjelu koje je nadležan Centar za socijalnu skrb ne može biti preprekom ostvarivanja prava temeljem ovog Programa.

VI.

 Jednokratne pomoći ostvaruju se odobravanjem pomoći temeljem pojedinačnih zahtjeva.

 O zahtjevima i odobrenom iznosu odlučuje Općinsko vijeće i općinski načelnik sukladno svojim ovlastima.

VII.

 Podmirenje pogrebnih troškova umrle osobe na području Općine Lišane Ostrovičke ostvaruje se za pogreb osobe koja nema srodnika, obveznika zakonskog ili ugovorenog uzdržavanja i to:

1. osobe koja u trenutku smrti nije bila korisnik prava na stalnu pomoć,
2. osobe koja u trenutku smrti nije bila korisnik stalnog smještaja na osnovi rješenja centra za socijalnu skrb u ustanovi socijalne skrbi ili udomiteljskoj obitelji,
3. za neidentificirane osobe čiji se posmrtni ostaci nalaze na području Općine.

Prijedlog za financiranje troškova sahrane osoba iz ovog članaka podnosi ovlaštena osoba komunalnog pogona.

 U Općinskom proračunu za 2022. godinu predviđeni su troškovi za naknadu minimalnih pogrebnih troškova koji se podmiruju prema cijenama vanjskih pravnih osoba.

VIII.

 Pravo na naknadu za troškove stanovanja priznaje se korisniku zajamčene minimalne naknade koje pravo rješenjem priznaje Centar za socijalnu skrb Benkovac prema odredbama Zakona. Pravo na naknadu za troškove stanovanja može ostvariti samac ili kućanstvo pod uvjetima propisanim Zakonom, ako plaćanje troškova stanovanja ne ostvaruje po drugoj osnovi.

Troškovi stanovanja su najamnina, komunalna naknada, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Općina osigurava u svom Proračunu sredstva za ostvarivanje prava na podmirenje troškova stanovanja pod uvjetima i na način propisan Zakonom.

Dio troškova stanovanja koji se odnose na troškove ogrjeva korisnika koji se griju na drva osigurava se iz sredstava državnog proračuna.

Naknadu za troškove stanovanja Općina će priznati mjesečno u visini od najmanje 30% iznosa zajamčene minimalne naknade priznate samcu, odnosno kućanstvu utvrđene Zakonom. Naknada za troškove stanovanja priznaje se u utvrđenim stvarnim troškovima stanovanja ukoliko su oni manji od 30% iznosa zajamčene minimalne naknade.

Troškovi stanovanja iz stavka 2. ovog članka djelomično ili u cijelosti se odobravaju u novcu te se isplata korisniku vrši izravno na tekući račun u iznimnim slučajevima putem poštanske uputnice ili putem blagajne, a kada postoji vjerojatnost da se novčanim oblikom pomoći ne bi ostvarila njezina svrha, troškovi stanovanja mogu se platiti pružatelju usluga.

Korisnik je dužan donijeti dokaze o namjenski utrošenim sredstvima naknade za troškove stanovanja osim za ogrjev.

Naknada za troškove slobodno ugovorene najamnine za najmoprimce, isplaćuje se temeljem ugovora o najmu ovjerenog kod javnog bilježnika, na IBAN žiro-računa najmodavca.

Korisnik naknade za troškove stanovanja dužan je svaki mjesec do petnaestog u mjesecu donositi račune za troškove stanovanja.

Zahtjev za ostvarivanje prava na naknadu za troškove stanovanja podnosi se Jedinstvenom upravnom odjelu. Uz zamolbu za ostvarivanje prava na naknadu za troškove stanovanja potrebno je priložiti presliku Rješenja Centra za socijalnu skrb Benkovac o priznatom pravu na zajamčenu minimalnu naknadu, preslik osobne iskaznice, izjavu o davanju suglasnosti za obradu osobnih podataka i odgovarajući dokaz o postojanju obveze plaćanja troškova stanovanja. Jedinstveni upravni odjel donijet će rješenje o pravu na naknadu za troškove stanovanja.

Pravo na naknadu za troškove stanovanja priznaje se od dana podnošenja zahtjeva, odnosno pokretanja postupka po službenoj dužnosti, a isplaćuje se mjesečno dok postoje uvjeti iz Zakona.

Korisnik je dužan Jedinstvenom upravnom odjelu pravodobno prijaviti svaku promjenu koja utječe na ostvarivanje naknade, a najkasnije u roku od osam dana od nastanka promjene.

Jedinstveni upravni odjel će donijeti rješenje o prestanku prava na naknadu za troškove stanovanja, kada utvrdi da je rješenjem Centra korisniku prestalo pravo na zajamčenu minimalnu naknadu, s danom utvrđivanja nastanka promijenjenih okolnosti odnosno s danom kada je korisniku prestalo pravo na zajamčenu minimalnu naknadu.

Jedinstveni upravni odjel će donijeti rješenje o prestanku prava na naknadu za troškove stanovanja i kada korisnik naknade to zatraži, te kada se utvrdi da korisnik više ne živi na području Općine.

U slučaju smrti korisnika prava, pravo prestaje s danom smrti, donosi se rješenje o ukidanju rješenja kojim je pravo priznato i utvrđuje se prestanak prava.“

 IX

  Pravo na pomoć za nabavu opreme za invalide i hendikepirane osobe s poteškoćama u razvoju mogu ostvariti osobe koje to pravo ne ostvaruju preko obveznog zdravstvenog osiguranja, a kojima je to pravo priznato temeljem zaključka izvršnog tijela Općine Lišane Ostrovičke.

X

 Podržavajući pronatalitetnu politiku svakoj obitelji s područja Općine Lišane Ostrovičke za novorođeno dijete osiguravaju se sredstva u iznosu od 270,00 eura za prvo dijete, 530,00 eura za drugo dijete i 1.060,00 eura za treće i svako slijedeće dijete.

Za ostvarivanja prava prilaže se sljedeća dokumentacija:

1. Zahtjev za isplatu naknade
2. Izjava o zajedničkom kućanstvu
3. Potvrda o nepostojanju duga
4. Rodni list novorođenog djeteta i rodni list ostale djece
5. Kopija osobne iskaznice roditelja (U slučaju da jedan od roditelja ima prebivalište na području druge jedinice lokalne samouprave potrebno je dostaviti potvrdu da nije ostvario pravo na naknadu za novorođeno dijete u drugoj jedinici lokalne samouprave)
6. Broj tekućeg računa

 Za svako dijete upisano u osnovnu školu „Ivan Goran Kovačić“ u Lišanima Ostrovičkim nabavu školskog pribora , odnosno isplata novčanih sredstava za nabavu školskog pribora u iznosu od 70,00 eura.

Za ostvarivanja prava prilaže se sljedeća dokumentacija:

1. Zahtjev za isplatu naknade
2. Potvrda o upisu u OŠ Ivan Goran Kovačić Lišane Ostrovičke
3. Izjava o zajedničkom kućanstvu
4. Potvrda o nepostojanju duga
5. Broj tekućeg računa

XI

 Za provođenje ovog Programa i za podnošenje izvješća Općinskom vijeću o njegovom izvršenju nadležno je Socijalno vijeće Općine Lišane Ostrovičke

XII

Ovaj Program stupa na snagu osmog dana od dana objave u “Službenom glasniku ” Općine Lišane Ostrovičke.

 **Predsjednik**

 **Karlo Martin Kalcina, univ.bacc.oec.**